Kilimanjaro

Kilimanjaro lea Afrihká alimus várri (5 895 m) Davvinuorta-Tansanias lahka Kenia ráji. Kilimanjaro lea rievtti mielde golmma vulkána joavku, man lahtut leat Kibo (5 895 m), Mawenzi (5 149 m) ja Shira (3 962 m). Mawenzi ja Shira leaba jápmán, muhto Kibo lea ain inaktiiva dahjege oađđi vulkána. Kibo alimus čohkka lea Uhuru Peak dahjege "friddjavuođa čohkka", ja doppe lea álo muohta. Vuosttaš olbmot čohka alde ledje Hans Meyer, Ludwig Purtscheller ja Yohanas Kinyala Lauwo golggotmánu 6. b. 1889. Kilimanjaro álbmotmeahci lea olles várreguovlu badjel 2 700 m bajábeal meara, ja dat lea okta Unesco máilmmeárbeguovlluin. Kilimanjaro lea šaddan bivnnut, muhto hástaleaddji turistavánddardanbáikin.